مەسیح عەلینەژاد
مەعسوومە عەلینەژاد قۆمیکۆلایی (؛ لەدایکبووی ١١ی ئەیلوولی ١٩٧٦)، ناسراو بە مەسیح عەلینەژاد  (بە فارسی: مسیح علی‌نژاد)، ڕۆژنامەنووس و نووسەرێکی ئێرانی-ئەمریکی و چالاکوانی مافەکانی ژنانە. ئەو وەکوو پێشکەشکار و بەرھەمھێنەر بۆ بەشی فارسیی دەنگی ئەمریکا، پەیامنێر بۆ ڕادیۆ فەردا، بەشداریکردنی بەردەوام بۆ تەلەڤیزیۆنی مەنۆتۆ و سەرنووسەری بەشدار بۆ ئێران وایەر کار دەکات.
عەلینەژاد تیشک دەخاتە سەر ڕەخنەگرتن لە پێگەی مافەکانی مرۆڤ لە ئێران، بەتایبەتی مافەکانی ژنان لە ئێران. گۆڤاری تایم ناوی لە ڕیزبەندی ھەڵبژێردراوەکانی ساڵی ٢٠٢٣ بۆ ژنانی ساڵ دەستنیشان کرد.

عەلینەژاد لە غەریبیدا لە شاری نیویۆرک دەژی و ھەتا ئێستا چەندین خەڵاتی لە بابەتە جۆراوجۆرەکاندا بەدەستھێناوە. لە ساڵی ٢٠١٩، عەلینەژاد لە دادگای فێدراڵی ویلایەتە یەکگرتووەکان بەھۆی ھەراسانکردنی خۆی و خێزانەکەی، سکاڵای لە دژی حکوومەتی ئێران تۆمار کرد. ئەو کتێبێکی لە ساڵی ٢٠١٨دا بە ناوی بای ناو قژم بڵاوکردەوە کە باس لە ئەزموونەکانی گەورەبوونی خۆی لە ئێراندا دەکات، کە تێیدا نووسیوە: «کچان جۆرێک پەروەردە دەکرێن کە سەریان نزم بێت و ھەتا بکرێت بێدەنگ و لەسەرخۆ بن». لە کانوونی دووەمی ٢٠٢١، وەزارەتی دادی ویلایەتە یەکگرتووەکان ڕایگەیاند کە چەند کەسی ئێرانی دەستبەسەر کردووە کە لە حوزەیرانی ٢٠٢٠دا ھەوڵی ڕفاندنی مەسیح عەلینەژادیان ھەبووە. لە ٢٨ی تەممووزی ٢٠٢٢، پیاوێک بەناوی خالید مەھدیئۆڤ نزیکی خانووی مەسیح عەلینەژاد لە بڕۆکلین بووە و چاوی لە ناو خانووەکە دەکرد و لە ھەوڵی چوونە ژوورەوەدا بوو. لە کۆتایییەکانی ڕۆژدا پۆلیسی نیویۆرک ئەو کەسەی بەھۆی لێخوڕینی ئۆتۆمۆبیل بەبێ مۆڵەت دەستبەسەر کرد و پۆلیس لە ئۆتۆمۆبیلەکەیدا چەکێکی کلاشنیکۆفی دۆزیەوە کە مەھدیئۆڤ حاشای لێکرد. دواتر ئەو کەسە وەکوو نێردراوی حکوومەتی ئێران بۆ تیرۆرکردنی عەلینەژاد ناسێندرا.

سەرچاوەکان

بەستەرە دەرەکییەکان 

 وێبگەی فەرمی
 

زیندووان
لەدایکبووانی ١٩٧٦
ھاووڵاتییە سروشتییەکانی ویلایەتە یەکگرتووەکانی ئەمریکا
ژنە ئەمریکییە نووسەرەکانی سەدەی ٢١ەکەم